Ṣé wàá tọrọ àforíjì lọ́dọ̀ àwọn ọmọ rẹ?
Nígbà tí mo wà lọ́mọdé, màmá mi kì í tọrọ àforíjì lọ́dọ̀ mi rí, èyí sì mú kó dà bíi pé kò lè ṣàṣìṣe láé. Mi ò nífẹ̀ẹ́ sí bí àjọṣe wa ṣe rí nígbà yẹn; kódà ní báyìí tí mo ti dàgbà, mo rò pé ó yẹ kí n lè bá a sọ̀rọ̀ bí ẹni tó wà nípò kan náà. Ó ṣeni láàánú pé, ó ṣì gbà pé kò sóhun tóun lè ṣe tí kò ní dáa torí pé òun ni ìyá mi. Ìdí nìyẹn tí mo fi pinnu láti jẹ́ òbí tó yàtọ̀ - ìyẹn òbí tó máa ń tọrọ àforíjì nígbà tí wọ́n bá ṣàṣìṣe. Mo gbà pé ó ṣe pàtàkì láti máa bá àwọn ọmọ wa lò lọ́nà tó yẹ, ká sì máa bọ̀wọ̀ fún wọn, ìyẹn sì kan pé ká máa gbà pé a ṣàṣìṣe, ká sì máa dáhùn fún ohun tá a ṣe.